**ข่าวประชาสัมพันธ์ 16 กันยายน 2568**

**‘บ้านปู’ เคาะดอกเบี้ยหุ้นกู้ 3 ชุด ระหว่าง 3.10 – 3.40% ต่อปี**

**ชูอันดับความน่าเชื่อถือระดับ “A+” เสนอขายต่อประชาชนเป็นการทั่วไป**

**ระหว่างวันที่ 22 – 24 กันยายน 2568**

**ผ่าน 7 สถาบันการเงินชั้นนำ**

*บริษัท บ้านปู จำกัด (มหาชน) ผู้นำด้านพลังงานที่หลากหลาย กำหนดอัตราดอกเบี้ยหุ้นกู้ที่จะออกและเสนอขายให้กับประชาชนเป็นการทั่วไป จำนวน 3 ชุด ประกอบด้วย หุ้นกู้ชุดที่ 1 อายุ 5 ปี อัตราดอกเบี้ยคงที่ 3.10% ต่อปี หุ้นกู้ชุดที่ 2 อายุ 7 ปี อัตราดอกเบี้ยคงที่ 3.20% ต่อปี และหุ้นกู้ชุดที่ 3 อายุ 10 ปี อัตราดอกเบี้ยคงที่ 3.40% ต่อปี โดยชำระดอกเบี้ยทุก ๆ 6 เดือน ตลอดอายุหุ้นกู้ สำหรับผู้ลงทุนทั่วไป จองซื้อขั้นต่ำ 100,000 บาท และทวีคูณทุก ๆ 100,000 บาท เสนอขายระหว่างวันที่ 22 – 24 กันยายน 2568 ผ่าน 7 สถาบันการเงินชั้นนำ ได้แก่ ธนาคารกรุงเทพ จำกัด (มหาชน) ธนาคารกรุงไทย จำกัด (มหาชน) ธนาคารทหารไทยธนชาต จำกัด (มหาชน) ธนาคารไทยพาณิชย์ จำกัด (มหาชน) ธนาคารซีไอเอ็มบี ไทย จำกัด (มหาชน) ธนาคารยูโอบี จำกัด (มหาชน) และบริษัทหลักทรัพย์เกียรตินาคินภัทร จำกัด (มหาชน)*

**นายสินนท์ ว่องกุศลกิจ ประธานเจ้าหน้าที่บริหาร บริษัท บ้านปู จำกัด (มหาชน)** กล่าวว่า “หุ้นกู้ที่จะเสนอขายในครั้งนี้ มีวัตถุประสงค์เพื่อชำระคืนหนี้ตราสารหนี้ และชำระคืนหนี้เงินกู้ โดยหุ้นกู้ดังกล่าวได้รับการจัดอันดับความน่าเชื่อถือจากบริษัท ทริสเรทติ้ง จำกัด เมื่อวันที่ [16 กันยายน] 2568 ที่ระดับ “A+” แนวโน้ม “คงที่” สะท้อนถึงความมุ่งมั่นของบริษัทฯ ในการขับเคลื่อนกลยุทธ์ “Energy Symphonics” และเป็นผู้นำการเปลี่ยนผ่านด้านพลังงานอย่างมีความรับผิดชอบและยั่งยืน บริษัทฯ มุ่งเน้นบริหารพอร์ต โฟลิโออย่างมีประสิทธิภาพ (Portfolio Optimization) หมุนเวียนเงินทุนเข้าสู่สินทรัพย์ศักยภาพสูง ควบคู่กับปรับโครงสร้างการดำเนินงาน (Operations & Cost Excellence) รวมถึงบริหารโครงสร้างเงินทุน (Rebalanced Capital Structure) ให้สอดคล้องกับเป้าหมายระยะยาว

“ที่ผ่านมา บริษัทฯ ประสบความสำเร็จและได้รับการตอบรับที่ดีจากการออกหุ้นกู้ทุกชุด สะท้อนถึงความเชื่อมั่นจากนักลงทุนด้วยดีเสมอมา และในครั้งนี้ บริษัทฯ มั่นใจว่า จากผลตอบแทนจากการลงทุนในหุ้นกู้ทั้ง 3 ชุด เมื่อพิจารณาร่วมกับอันดับความน่าเชื่อถือของหุ้นกู้ จะเป็นทางเลือกที่น่าสนใจสำหรับผู้ที่ต้องการลงทุนในตราสารหนี้ของกิจการที่มีความมั่นคง และต้องการกระจายการลงทุนในสินทรัพย์ที่ให้ผลตอบแทนในระดับน่าพอใจภายใต้ความเสี่ยงที่ยอมรับได้ ทั้งนี้ ตลอดระยะเวลาที่ผ่านมา บริษัทฯ ไม่เคยมีประวัติผิดนัดหรือเลื่อนชำระดอกเบี้ยและเงินต้น” นายสินนท์กล่าวเสริม

สำหรับผู้ลงทุนทั่วไปที่สนใจจองซื้อหุ้นกู้บ้านปู สามารถศึกษารายละเอียดเพิ่มเติมได้ที่ www.sec.or.th หรือติดต่อผ่านสถาบันการเงินทั้ง 7 แห่ง ดังนี้

* ธนาคารกรุงเทพ จำกัด (มหาชน) ยกเว้นสาขาไมโคร โทร. 1333 หรือจองซื้อทางออนไลน์ผ่าน Bangkok Bank Mobile Banking สำหรับผู้ลงทุนที่เป็นบุคคลธรรมดา
* ธนาคารกรุงไทย จำกัด (มหาชน) โทร. 02-111-1111 หรือจองซื้อออนไลน์บนแอปพลิเคชัน Krungthai Next ผ่านระบบ Money Connect by Krungthai สำหรับผู้ลงทุนที่เป็นบุคคลธรรมดา
* ธนาคารทหารไทยธนชาต จำกัด (มหาชน) โทร.1428 กด #4 (ซึ่งรวมถึงบริษัทหลักทรัพย์ ธนชาต จำกัด (มหาชน) ในฐานะหน่วยงานขายของธนาคารทหารไทยธนชาต จำกัด (มหาชน))
* ธนาคารไทยพาณิชย์ จำกัด (มหาชน) โทร. 02-777-6784 หรือจองซื้อทางออนไลน์ผ่านแอป SCB EASY และรวมถึงบริษัทหลักทรัพย์ อินโนเวสท์ เอกซ์ จำกัด ในฐานะหน่วยงานขายของธนาคารไทยพาณิชย์ จำกัด (มหาชน)
* ธนาคารซีไอเอ็มบี ไทย จำกัด (มหาชน) โทร. 02-626-7777 หรือจองซื้อทางออนไลน์ผ่าน แอป CIMB Thai
* ธนาคารยูโอบี จำกัด (มหาชน) โทร. 02-285-1555
* บริษัทหลักทรัพย์ เกียรตินาคินภัทร จำกัด (มหาชน) โทร. 02-165-5555 หรือจองซื้อผ่านแอปฯ Dime! สำหรับผู้ลงทุนทั่วไปที่เป็นบุคคลธรรมดา (ซึ่งรวมถึงธนาคารเกียรตินาคินภัทร จำกัด (มหาชน) ในฐานะหน่วยงานขายของบริษัทหลักทรัพย์ เกียรตินาคินภัทร)

**หมายเหตุ** การจัดสรรขึ้นอยู่กับดุลยพินิจของผู้จัดการการจัดจำหน่ายหุ้นกู้ เงื่อนไขการจัดจำหน่ายเป็นไปตามที่กำหนดในแบบแสดงรายการข้อมูลและร่างหนังสือชี้ชวน

**คำเตือน**: การลงทุนมีความเสี่ยง ผู้ลงทุนควรศึกษาและทำความเข้าใจลักษณะสินค้า เงื่อนไขผลตอบแทนและความเสี่ยงก่อนตัดสินใจลงทุน ทั้งนี้ ผู้ลงทุนสามารถศึกษารายละเอียดได้จากแบบแสดงรายการข้อมูลและร่างหนังสือชี้ชวนที่ www.sec.or.th

**###**

**เกี่ยวกับบ้านปู**

บริษัท บ้านปู จำกัด (มหาชน) ผู้นำด้านพลังงานที่หลากหลาย ดำเนิน 3 กลุ่มธุรกิจหลัก ได้แก่ กลุ่มธุรกิจแหล่งพลังงาน กลุ่มธุรกิจผลิตพลังงาน และกลุ่มธุรกิจเทคโนโลยีพลังงาน ในประเทศไทย อินโดนีเซีย จีน ออสเตรเลีย ลาว มองโกเลีย ญี่ปุ่น สหรัฐอเมริกา และเวียดนาม บริษัทฯ เป็นผู้นำในการเปลี่ยนผ่านพลังงานด้วยความรับผิดชอบและยั่งยืน โดยสร้างความสมดุลด้านพลังงาน อันประกอบด้วย พลังงานที่มีความเสถียร สามารถเข้าถึงได้ในราคาที่เหมาะสม และเป็นมิตรต่อสิ่งแวดล้อม

**ข้อมูลเพิ่มเติมสำหรับสื่อมวลชน กรุณาติดต่อ**

**ฝ่ายสื่อสารองค์กร บริษัท บ้านปู จำกัด (มหาชน)**

ดวงกมล สาลีรัตน์ 061-446-6698 E-mail: duangkamol\_s@banpu.co.th

ทิพานันท์ สุขุมาลชาติ 065-094-5661 E-mail: thipanun\_s@banpu.co.th